钦定古今图书集成/明伦汇编/闺媛典/第134卷 > 竺公能妻袁氏
## 钦定古今图书集成/明伦汇编/闺媛典/第134卷 > 竺公能妻袁氏

按《宁波府志》：“袁氏名秀芝，奉化人。年十八，归竺公能。
七年而公能没，袁年二十四，岁歉，家贫，姑赵患痢两
月，氏衣不解带，躬涤秽污不倦。疾染遍其族，袁独无
恙，人以为孝感。及舅姑没，倾奁营葬。继母李怜其少，
欲夺其志，袁仰天自誓，剁一指以见志。纺绩，抚二孤
端恢，读书力田。天顺改元，有司以闻，旌表。”